L'Ajuntament de Reus prestarà llanternes a famílies que pateixin emergència energètica\nLa regidora de Benestar Social, Montserrat Vilella, amb una de les 12 llanternes que s'han adquirit.\nServeis Socials crea un banc de fanals a piles que oferirà com a «solució puntual» a les famílies que es quedin sense llum a casa\nActualitzada 17/04/2019 a les 21:08\nLa regidoria de Benestar Social de l’Ajuntament de Reus generarà un banc de llanternes per dispensar-les a les famílies que, en casos «d’emergència, puntuals i sempre de molt curta durada», no disposin de subministrament elèctric a casa seva arran d’alguna incidència i no puguin resoldre-la immediatament. D’entrada, tal com concreta al Diari Més la regidora d’aquesta àrea, Montserrat Vilella, «n’hem adquirit una dotzena que aniran gravades amb el distintiu de l’Ajuntament i que es lliuraran amb un sistema de préstec». Per tant, un cop els qui en facin ús vegin solucionada la seva situació, hauran de retornar les llanternes.\nD’aquesta forma, «aportarem una primera solució d’urgència i molt més segura que les espelmes que, sovint, són l’alternativa quan hi ha aquestes qüestions momentànies». Els fanals, similars als que s’utilitzen habitualment durant una acampada, funcionen amb piles i ofereixen tres intensitats de llum. «Amb un o dos es podria il·luminar un pis», apunta Vilella, que precisa que «es poden transportar sense resultar perillosos». Seran els treballadors socials de l’Ajuntament els qui gestionin a qui se li prestaran, «atenent a les característiques de cada cas». La mesura, afegeix, «va adreçada a aquelles persones a qui potser, en un moment donat, no els va bé haver de gastar diners en comprar una llanterna» i es planteja com a «primera reacció d’emergència» davant certs problemes de subministrament energètic. «No serà mai», tal com precisa la regidora de Benestar, «una solució a llarg termini», donat que «en els casos en què detectem que no es tracta d’una cosa puntual, actuem igualment a través d’altres mecanismes, que també ofereix l’Ajuntament i que són molt diversos». Trobar-se habitant de manera regular o irregular la llar «no serà una qüestió que, d’inici, es tingui en compte» a l’hora de lliurar les llanternes.\nEl cas del 5 del carrer Wad-Ras\nVilella posa com a exemple, en aquest sentit, l’episodi de la comunitat de veïns del número 5 del carrer Wad-Ras. Successius focs generats per connexions irregulars que realitzaven ocupes van deixar malmesa la instal·lació i, en l’enèsima intervenció per un incendi, els bombers van recomanar que es tallés el subministrament a l’edifici. Endesa hi va actuar i ha requerit el canvi de cablejat i comptadors, i la certificació de tot per tornar a fer-hi passar corrent. Els veïns ja han dut a terme la majoria de tràmits i esperen que l’empresa autoritzi la llum. Casos com aquest «són ara més freqüents».\nLa regidora de Benestar detalla que «quan passa una cosa així, podem oferir una habitació a una pensió. Però les persones afectades ja tenen un lloc on estar, que és casa seva. El problema el tenim amb l’electricitat. I aquí servirien els fanals, temporalment». Cada família «té les seves particularitats» i, de vegades, «a algú li és més còmode no haver de deixar la seva llar si el problema és temporal». El préstec de llanternes davant talls de llum «vol evitar que s’emprin espelmes», que «no són tan segures si a aquella casa hi ha, per exemple, nens». L’hivern del 2016, una dona de 81 anys, veïna del carrer Santa Anna, va morir en un incendi a casa seva originat per l’espelma amb què s’il·luminava després que Gas Natural li tallés la llum. Els fanals «s’oferiran quan els treballadors socials detectin que poden servir i que són necessaris» i «la persona a qui se li proposi aquesta opció és, evidentment, lliure de decidir».\nComenta el contingut : L'Ajuntament de Reus prestarà llanternes a famílies que pateixin emergència energètica


Ajuntament de Cassà - Acords del ple\nAcords Ple 25 de juny 2020\nEl Ple celebrat el corresponent mes de juny continua essent telemàtic ateses les mesures contra la Covid-19. Aquest Ple porta 17 punts entre els quals es troben la transformació urbanística de Can Molinas de dues illes que inclouen una nova zona verda, nou vial i també l'extensió de la trama residencial. De moment possibilitarà l'habilitació d'un nou aparcament públic municipal. D'altra banda també es crea un nou aparcament públic municipal al C. Cervantes que millorarà l'aparcament d'importants zones d'equipaments públics. A més, altres mesures i control financer i transparència. Aquí podeu trobar l'ordre del dia.\nAcords Ple 28 de maig 2020\nNovament s'ha celebrat el Ple en el format telemàtic a causa de les mesures derivades de l'estat d'alarma per la COVID-19. L'Ajuntament continua amb la preceptiva funció dels seus òrgans col·legiats. Abans de l'estat d'alarma rebíem l'assistència d'alguns ciutadans que seguien la sessió a la Sala de Plens. Amb les sessions telemàtiques, no hi ha la possibilitat d'assistir presencialment. La publicitat deguda per tal que el públic pugui seguir la sessió, es fa mitjançant la freqüència de Radio Cassà, la ràdio municipal, que ho retransmet en directe. L’ordre del dia podeu trobar aquí.


LVIII edició dels Premis Ariel. La LVIII edició dels Premis Ariel, organitzada per lAcadèmia Mexicana dArts i Ciències Cinematogràfiques, es va celebrar el 28 d\nⓘ LVIII edició dels Premis Ariel. La LVIII edició dels Premis Ariel, organitzada per lAcadèmia Mexicana dArts i Ciències Cinematogràfiques, es va celebrar el 28 d ..\nⓘ LVIII edició dels Premis Ariel\nLa LVIII edició dels Premis Ariel, organitzada per lAcadèmia Mexicana dArts i Ciències Cinematogràfiques, es va celebrar el 28 de maig de 2016 a l’Auditori Nacional de la Ciutat de Mèxic en un acte presentat pels benshis Irene Akiko Lida i Hernán del Riego. Durant la cerimònia, l’AMACC Carlos Carrera va lliurar el premi Ariel a 26 categories en honor a les pel lícules estrenades el 2015. Els nominats van ser donats a conèixer el 13 dabril del 2016 pels actors Adriana Paz i Juan Manuel Bernal en la Cineteca Nacional, des de la Ciutat de Mèxic.\nLa cerimònia no es va deslliurar de la polèmica, ja que va ser retransmesa per Canal Once amb una hora de diferència. I censurant el discurs del director Paul Leduc, la qual cosa va generar gran descontent per part de la comunitat cinematogràfica. Gloria i Las elegidas foren las principals guanyadores, amb cinc premis cadascuna. En canvi La delgada línea amarilla, amb 14 nominacions, no en va guanyar cap.\nDiscurs de Leduc a lAriel 2016 a YouTube\nLVIII Premis Ariel a Filmaffinity\nGala dentrega dels Ariel 2016 a YouTube\nAriel 2016: Leduc pugna por el cine mexicano, fotografies de lesdeveniment a El Universal\nWikipedia: LVIII edició dels Premis Ariel


Barcelona Clàssica: Els conjunts de l'ESMUC es presenten en públic amb una sèrie de concerts gratuïts\nD’aquesta manera, dimecres 27 a les 19 hores, a l’església de Sant Oleguer, tindrà lloc el concert del Conjunt d’Antiga, sota la direcció de Xavier Díaz Latorre. S’interpretarà la Misa de difuntos a 6 coros, de Sebastián Durón.\nDe la seva banda, dilluns 1 de febrer, també a les 19 hores, a la sala Pau Casals de L’Auditori, l’Orquestra Simfònica de l’ESMUC oferirà un concert amb obres de Béla Bártok i del compositor català Jordi Cervelló. Al capdavant de la formació hi serà Rubén Gimeno, director de l’Orquestra Simfònica del Vallès.\nEls conjunts d’altres gèneres musicals presents a l’ESMUC, com ara cobla, jazz i música tradicional, també tenen la seva programació, que es pot consultar aquí.\nEls Grans Conjunts són formacions estables que formen part de l’activitat del centre. Al llarg d’una setmana, després d’acabar les classes del quadrimestre, els estudiants que participen en les diferents formacions treballen amb els seus directors amb unes dinàmiques pròpies de la rutina professional.


Benzema, imputat pel xantatge a Valbuena amb un v�deo sexual - Empordà\nBenzema, imputat pel xantatge a Valbuena amb un v�deo sexual El davanter del Madrid surt en llibertat, despr�s de passar una nit detingut, per� rep la imputaci� per �complicitat� en l'intent d'extorsi� al jugador\nBenzema pot veure perillar la seva carrera esportiva per un assumpte molt t�rbol. efe\nPAR�S/MADRID | EFE/DDG\nKarim Benzema va arribar a Madrid despr�s de dia i mig retingut a Versalles i es va dirigir directament a la Ciutat Esportiva de Valdebebas, on va estar reunit amb el president del club blanc, Florentino P�rez. El davanter va aterrar a Madrid procedent de Fran�a passades les cinc de la tarda i va acudir a les instal�lacions esportives del club. Benzema va explicar el mandatari blanc la situaci� en qu� es troba i li va assegurar que �s innocent. Florentino P�rez, per la seva banda, va mostrar el seu suport i confian�a en el futbolista. El club, respectu�s amb les decisions judicials, va subratllar la confian�a en Benzema, a qui li va oferir tot el seu afecte i l'esperan�a que al final del proc�s resulti absolt. Despr�s de la conversa amb el president, Benzema es va centrar en el proc�s de recuperaci� de la lesi� al b�ceps femoral de la cama esquerra que l'ha apartat dels terrenys de joc des del passat 8 d'octubre.El davanter franc�s del Reial Madrid Karim Benzema va ser imputat ahir i posat sota control judicial per la seva suposada implicaci� en el xantatge al seu companya a la selecci� francesa Mathieu Valbuena amb un v�deo sexual, segons va confirmar la Fiscalia de Versalles.El jugador del Reial Madrid va ser imputat per �complicitat en intent de xantatge i participaci� en una associaci� de malfactors per preparar un delicte que pot ser castigat amb almenys cinc anys de pres�, va assegurar la Fiscalia en un comunicat. Benzema va abandonar lliure el Palau de Just�cia de Versalles, al qual va arribar cap a les 09.00 del mat� procedent de les depend�ncies de la Policia Judicial despr�s d'haver passat 24 hores en arrest per declarar sobre el cas. El jugador del Reial Madrid va abandonar els jutjats en un Mercedes negre al voltant d'un quart de dues del migdia. El jutge instructor va ordenar, a m�s, que el jugador no entri en contacte amb Valbuena �ni amb la resta dels imputats�, per� no li va imposar altres mesures cautelars, de manera que el jugador podia abandonar Fran�a i tornar a Madrid.Benzema es converteix en el quart imputat en el cas, despr�s que tres persones ho fossin el passat 17 d'octubre, considerats com els presumptes xantatgistes, que es troben en pres� preventiva. El cinqu� pot ser una persona propera al madridista, que suposadament va servir d'enlla� entre els presumptes xantatgistes i Benzema, el qual, al seu torn, va parlar del cas amb Valbuena.L'advocat del davanter, Sylvain Cormier, va negar que el seu client reconegu�s la seva implicaci� en el cas i va afirmar que amb el temps es demostrar� la seva innoc�ncia. Benzema �proclama la seva innoc�ncia, �s amic de Valbuena i ha estat v�ctima del mateix cas. No ha format part de cap intent de xantatge (...). Demostrar� la seva bona fe i espero que ho faci com m�s aviat millor�, va afirmar l'advocat. Cormier va indicar que el jutge instructor va notificar a Benzema que era �sospit�s� assegurant que �aix� no vol dir que sigui culpable�. �Li ha dit que hi ha elements que poden ser interpretats i que vol aclarir�, va indicar l'advocat.La clau de la imputaci� sembla estar en la conversa que Benzema va mantenir amb Valbuena el passat 5 d'octubre a la concentraci� de la selecci� francesa a Clairefontaine, a la regi� de Par�s. Enaquesta, segons diversos mitjans, el madridista va assegurar que una persona proper l'havia contactat per prevenir de l'exist�ncia del v�deo sexual. Els investigadors intenten determinar si Benzema va actuar exclusivament per prevenir Valbuena o si la seva actuaci� va servir per elevar la pressi� sobre el lion�s.Baixa amb Fran�a, per lesi�Ni Benzema, ni Valbuena varen entra ahir a la llista de convocats que Didier Deschamps va fer p�blica ahir de cara als dos partits amistosos que Fran�a ha de jugar contra Alemanya i Anglaterra. El seleccionador va assegurar que Benzema va ser descartat per lesi� dilluns passat, mentre que de Valbuena va dir que �no est� en les millors condicions psicol�giques�. �Est� lesionat, encara no ha tornat a jugar amb el Reial Madrid i no est� disponible per a aquests dos partits�, va assegurar Didier Deschamps sobre Benzema evitant pronunciar-se sobre la pol�mica.


La Diputació de Lleida destinarà 1.789.149 euros del pla de xoc per combatre la crisi de la COVID-19 a la Noguera\nEl passat dijous es va mantenir una trobada telemàtica amb el Consell Comarcal de la Noguera i alcaldes de la comarca per informar sobre el pla de xoc que ha desplegat la corporació\n4, maig, 2020\nReunió telemàtica per informar del pla de xoc (Foto: Diputació de Lleida)\nEl president de la Diputació de Lleida, Joan Talarn, i el vicepresident Jordi Latorre van mantenir dijous una reunió telemàtica amb representants del Consell Comarcal de la Noguera i alcaldes de la comarca per explicar en detall el pla de xoc aprovat al ple el passat divendres, 24 d’abril, i atendre les demandes i consultes que els consells comarcals i els ajuntaments puguin realitzar. Aquesta va ser la tercera trobada, després del Pallars Jussà i el Segrià que van tenir lloc amb anterioritat.\nDurant la trobada es van exposar exposat els eixos bàsics sobre els quals pivota aquest pla, que vol dotar de liquiditat i eficàcia econòmica ajuntaments, entitats municipals descentralitzades i consells comarcals per un valor de 15 M€ i que corresponen al Pla de Salut i Hàbits Saludables, i els plans de Cooperació Local i Comarcal de la Diputació davant la situació generada per la malaltia COVID-19. En el cas de la Noguera, la suma dels tres plans suposen 1.789.149 euros per a ajuntaments, entitats menors descentralitzades i el Consell Comarcal.\nEl Pallars Jussà rebrà un total de 876.348 euros i la comarca del Segrià 2.300.738 euros, més els 415.000 euros destinats a despeses corrents de l’Ajuntament de Lleida en matèria de Salut i Cooperació Local.\nEls tres plans ja han estat fets públics a través del Butlletí Oficial de la Província (BOP) amb les quantitats assignades a cada ens local en cada un dels tres plans, de manera que s’ha iniciat el període de 10 dies hàbils d’exposició pública. Ajuntaments, entitats menors descentralitzades i consells comarcals podran començar a formalitzar l’acceptació dels ajuts de Salut a partir del 18 de maig i fins al 29 de maig i els de Cooperació Local i Comarcal entre el 19 de maig i l’1 de juny.\nCal recordar que aquest pla de xoc té com a novetats respecte d’altres la seva immediatesa a l’hora d’atorgar-se els ajuts i que podran ser justificades les despeses cobertes fins al 31 de març de 2021.\nEl president, Joan Talarn, va destacar que aquests plans responen a la voluntat de l’equip de govern de fomentar l’autonomia municipal, de manera que “les bases són prou obertes i flexibles com perquè cada alcaldia pugui decidir quines són les accions més ajustades al seu municipi amb motiu de frenar l’expansió de la COVID-19 i facilitar la recuperació econòmica del seu entorn”.\nEl vicepresident Jordi Latorre també va recalcar que l’increment de les despeses municipals, combinades amb la reducció dels ingressos per les taxes ajornades, genera als ajuntaments una gran tensió de tresoreria. En aquest sentit, Latorre va demanar als responsables municipals que aquests diners que ara rebran els “facin córrer” també amb celeritat “per poder liderar l’etapa post-covid”.\nTalarn i Latorre van destacar que en els propers plens s’avançaran les altres línies de subvencions previstes al pressupost del 2020, que ara també tindran en comú mecanismes que els facin més simples, àgils i de disponibilitat ràpida. I han recordat també la modificació de les bases reguladores del Pla Extraordinari d’Inversions Locals (2017-2018), que compta amb un import de 13 M€; i de la modificació de les Bases reguladores del Pla de Dinamització Local de la Diputació de Lleida, amb 7,5 M€, de manera que s’atorgaran bestretes de fins al 75% dels projectes i les obres en curs sense haver d’esperar a la seva finalització, facilitant així incrementar la liquiditat dels municipis.\nEl calendari de reunions es reprendrà aquest dilluns amb el Consell Comarcal del Pallars Sobirà. La resta de reunions previstes són:\n5 de maig: Consell Comarcal del Pla d’Urgell


PAQUITA B: MOLTS ANYS\nMolts anys a tots i bones festes.\nQuan arriben aquests dies assenyalats, la gent es desitja que tenguin felicitat per a MOLTS ANYS, i 90 anys son molts anys.\n90 anys son els que ha complit sa nostra barqueta, 90 anys navegant, fent feliç a la gent que ha navegat amb ella.\nHa fet feliç al meu padrí, que la va construí. Al seu cunyat, el tio Sebastià, que solia navegar amb ell, tant sortint a pescar com a participar a les regates. A la seva dona, la meva padrina, que el veia tornar a casa amb els trofeus guanyats a les regates, que encara son a ca nostra, o quan tornava amb una bona pescada i li havia de fer net es peix i ella es queixava de haver de fer tal feina, i llavors ho havien de regalar als veïnats, no el podien congelar com ara, que eren feliços de tenir peix de franc. A ma mare, de la qual la barca du el nom, que me contava a mi, quan jo era petit, i la barca ja la havien venuda, com ella sortia a pescar o navegar amb son pare, on jo ara m'imagino el gaudiment que tindria ella de poder sortir amb son pare a navegar amb sa barqueta. A mon pare, que sortia també a pescar amb ells quan festejava a ma mare, i es marejava quan la barca s'aturava de navegar, o aguantava es gànguil i es llum d'oli, mentre feien gamba el vespre abans de haver de anar a pescar.\nLa felicitat que donà a ma mare, quan va anar a Cala Gamba i la va tornar a veure, més de quaranta anys desprès, pensant que ja havia desapareguda, i veient que tornava a ser la "Paquita B" que ella havia conegut.\nLa felicitat que ens ha donat a n'en Martí i a mi, tots aquests anys, ja vint, que hem pogut navegar amb ella. A les nostres famílies, que ens han vist feliços recollint els nombrosos premis que hem guanyat, i no tant feliços, encara que no perdent mai la esperança, quan quedaven els darrers, que ho varen ser moltes de vegades.\nAquest any hem tornat a ser feliços, desprès de una etapa un poc fosca, on era dubtós que tornés a navegar, però a la fi hi ha tornat. Aquest any quasi hem comptat les regates on hem participat en victòries, tan sols en ha fallat una, però no tot poden ser flors i violes.\nAixí que Bones Festes, Bon Nadal, Bon Any nou i que per a Molts Anys puguem ser feliços. I si hi ha persones que ara ja no son amb noltros, no les recordeu amb tristor, si no recordau-les en els moments que eren felices i que s'ho passaven la mar de bé, segur que la tristor per la seva falta es mitigarà un poquet.\nMolts anys, bones festes i pau als homos i dones de bona voluntat.


Los seductores | La Clau - Revista gratuïta del Maresme\nINTERPRETACIÓ: Romain Duris, Vanessa Paradis, Julie Ferrier, François Damiens, Andrew Lincoln DIRECCIÓ: Pascal Chaumeil DURADA: 105 min\nPrecedida d’un immens èxit a França, arriba a les nostres pantalles la primera incursió al llargmetratge com a director de Pascal Chaumeil. Una comèdia romàntica en ús, molt\n“a l’americana”, sense pretensions i amb els actors protagonistes com a major reclam.\nJa aviso d’entrada, si no us agrada el gènere, o si penseu que ja no es fan comèdies com les screwball comedies de Howard Hawks o Billy Wilder, amb aquesta pel·lícula no canviareu d’opinió. És curiós veure com aquests productes triomfen sense problemes mentre la crítica les avorreix. Suposo que l’espectador ja es predisposa a assumir els arquetips i clixés propis d’aquest tipus de pel·lícules i només exigeix un parell de gags ocurrents i que hi hagi química entre els protagonistes. És com si el desig de veure la realització en pantalla del miracle de l’amor romàntic més cursi actués com a rentada de cervell. L’espectador predisposat deixa de banda la seva mirada crítica i es deixa emportar pel glamur imposat i una mica encartonat.\nEncara que els temps canviïn, la comèdia romàntica segueix impertèrrita, utilitzant els mateixos models de la mateixa manera. Llevat d’honroses excepcions com (500) días juntos, que, si bé no és cap meravella del setè art, almenys intenta desmarcar-se dels tòpics, la majoria de les pel·lícules d’aquest gènere semblen rentades de cara d’una mateixa fórmula.\nEn aquest cas en concret, venint del país veí, hom podria pensar que la mateixa idiosincràsia francesa podria ser suficient per dotar el film d’aquest punt d’originalitat propi de les produccions gal·les. Però no, el guió signat per Laurent Zeitoun, Jeremy Doner i Yohan Gromb (sí, han calgut tres persones per escriure això!) està totalment exempt de signes regionalistes. Ni tan sols el cognom holandès de la protagonista serveix per definir-la de cap de les maneres.\nTenint en compte que tant els dos personatges protagonistes com la parella encarregada del contrapunt còmic tenen química i estan ben construïts, hi ha un grapat de moments simpàtics i no dura massa, encantarà als habituals consumidors del gènere, superant sense problema defectes com la poca originalitat, la caiguda de ritme durant el terç final, o la semblança, en l’ambit estètic, amb un anunci d’un producte de luxe.


Els universitaris se citen amb Omella - Arquebisbat de Barcelona\nEls universitaris se citen amb Omella\nLa Pastoral Universitària inaugura el curs 2016-2017 en la primera trobada amb l'arquebisbe\n07 novembre, 2016 -\nAquest primer divendres de novembre ha tingut lloc l’esperada trobada d’universitaris amb l’arquebisbe Mons. Joan Josep Omella, que ha marcat l’inici del curs 2016-2017. Va ser una primera trobada dels membres de la Pastoral Universitària, la qual es va mostrar plena de fe i ganes de treballar.\nDe reunió a la UB\nL’acte d’inauguració de curs va tenir lloc a l’edifici històric de la Universitat de Barcelona, on s’hi van aplegar els alumnes del SAFOR (Servei d’Assistència i Formació Religiosa) Central, els encarregats d’organitzar-ho, juntament amb la Delegació de Pastoral Universitària. En total, joves estudiants dels diversos campus i universitats, professors, degans, religiosos de residències universitàries i capellans consiliaris.\nTestimonis a la universitat\nTots plegats van celebrar l’eucaristia a la capella de la UB Central, presidida pel mateix arquebisbe de Barcelona, Mons. Joan Josep Omella, qui va felicitar tots els joves universitaris i professors per ser testimonis vius de la fe dins la universitat. Aquest va animar-los a seguir endavant i a “no tenir por de donar a conèixer la nostra fe” tot recordant que, fins i tot, “aquelles persones que ens semblen més allunyades també són estimades per Déu”.\nDesprés del refrigeri, joves i professors van tenir l’oportunitat de fer preguntes a l’arquebisbe que van anar des de la polèmica sobre l’enterrament i les cendres, què és pecat i què no, fins a unes recomanacions per acabar l’any de la Fe.


Quan sol·licitar els serveis d'un/a psicòleg/oga forense? - Centre Integral PsiCo Lleida\nQuan sol·licitar els serveis d’un/a psicòleg/oga forense?\nA vegades el terme pot semblar aliè a la nostra vida quotidiana però es recorre a aquest tipus d’especialistes amb més freqüència del que es pugui imaginar, ja que repercuteix en àrees especialment sensibles de la vida de les persones.\nPer exemple, és possible que després d’una separació matrimonialno sigui possible aconseguir un acord en relació a la cura dels fills, en aquests casos es pot requerir els serveis d’un/a psicòleg/oga forense que realitzarà una avaluació de la dinàmica familiar, les capacitats parentals i cóm la separació matrimonial, – sobretot en les separacions en les que existeix una elevada conflictivitat, – ha afectat als menors i les mesures a prendre al respecte.\nEl/la psicòleg/oga forense també valora la capacitat parental en temes d’adopcions, matrimoni de menors i acolliments.\nUna altra àrea d’intervenció, és l’àmbit del Dret Civil, és a dir, tot els temes vinculats amb incapacitacions legals(contractes, impugnació de testaments…), internaments psiquiàtrics voluntaris i involuntaris o valoració de seqüeles psicològiques després d’haver patit algun esdeveniment traumàtic o accident.\nPer altra banda, l’avaluació forense també és fonamental en casos d’assetjament, ja sigui en l’àmbit escolar “bullying” com en el laboral “mobbing” o comunitari “stalking”, en els casos del qual, s’avaluen i realitzen estudis psicosocials.\nPer concloure, en l’àmbit penal, es realitzen informes pericials valorant l’estat psicològic en casos de violència de gènere, avaluació del risc de reincidència (perillositat criminal), avaluacions de tercer grau, avaluació de les capacitats cognitives i volitives (imputabilitat).\nSi desitges més informació, consulta’ns sense cap compromís, realitzem pressupostos personalitzats que inclouen serveis de Psicologia Forense a Lleida i Barcelona.\nOlga Subirà, Psicòloga Clínica i Forense amb 15 anys d’experiència com a pèrit psicològic. Autora de l’artícle.


Reconeixement públic de Calafell a Marcel Miró, un dels mites vivents de l’esport local\nÉs un dels pioners de l’hoquei i porta gairebé set dècades vinculat al Club Patí Calafell\nRedacció Calafell 10-08-2020 10:14 Lectures 3396\nReconeixement públic de Calafell a Marcel Miró, un dels mites vivents de l’esport local. Ajuntament de Calafell\nCalafell ha fet un reconeixement públic a Marcel Miró, un dels pioners de l’hoquei patins al municipi i mite vivent de l’esport local. Miró (Calafell, 1934) va formar part del primer equip que va tenir el Club Patí Calafell, entitat fundada el 1952 i que es va estrenar a les pistes dos anys després.\nMarcel Miró continua vinculat a l’entitat encara avui, en una trajectòria que s’acosta a les set dècades. En reconeixement d’aquesta trajectòria, la pista poliesportiva del Castell porta el seu nom des de fa poc: divendres passat, se’n va descobrir una placa commemorativa.\nÉs una de les tres pistes històriques on s’ha jugat a hoquei a Calafell abans de la construcció del pavelló Joan Ortoll. A més de la del Castell, la de la Rectoria, que estava situada a l’actual Plaça Major del nucli del Poble, i la de Ca la Lita, al desaparegut cinema a l’aire lliure de la Platja, a l’interior de l’illa de cases delimitada pels carrers Mossèn Jaume Soler, Sant Pere, Vilamar i Mallorca.\nMiró va començar la seva trajectòria esportiva jugant a futbol amb el CF Calafell. També va jugar a tennis taula, sota els colors del Centre Parroquial de Calafell, i en va ser campió comarcal el 1953. Va fer el salt a l’hoquei als 18 anys. Era conegut per una molt bona tècnica amb el patí, l’estic i la bola. Destacava per ser un jugador murri i hàbil, amb molt perill atacant i capacitat golejadora. Se’l coneixia a les pistes per jugar sovint amb gorra, per protegir-se del sol, en una època que els partits d’hoquei es jugaven sempre al migdia.\nVa jugar tres temporades a primera divisió a la dècada de 1960, i va esdevenir campió de segona divisió espanyola, i campió de Catalunya. Va entrenar equips juvenils i el segon equip del club. I es va fer càrrec del primer equip en moments delicats. També ha format part de la junta directiva del Patí Calafell i ha fet tots els papers de l’auca en l’entitat, fins i tot venent entrades.


Celine Dion pateix espasmes musculars i ha de suspendre els seus concerts a Las Vegas\nImatge d'arxiu de la cantant canadenca, Celine Dion.\nLa cantant canadenca havia d'actuar fins el febrer vinent al Resorts World\nActualitzada 21/10/2021 a les 09:04\nLa cantant canadenca Celine Dion ha anunciat que cancel·larà els seus pròxims concerts en el Resorts World Theatre de Las Vegas, pel fet que pateix «espasmes musculars» que li impedeixen desenvolupar el seu treball.\nSegons s'explica en la pàgina oficial d'internet de la diva del pop, la cantant «ha estat experimentant espasmes musculars severs i persistents que li impedeixen treballar. El seu equip mèdic continua avaluant-la i tractant-la. No obstant això, els símptomes que està experimentant li impedeixen participar en els assajos en curs per al nou espectacle».\nAquesta situació ha obligat a la intèrpret de 'My heart will go on', el tema central de la pel·lícula 'Titanic', a cancel·lar els concerts previstos del 5 al 20 de novembre d'enguany i del 19 de gener al 5 de febrer de 2022.\n«Estic desconsolada», assegura Celine Dion en el seu web. «El meu equip i jo hem estat treballant en el nostre nou programa durant els últims vuit mesos, i no poder obrir aquest novembre m'entristeix més enllà de les paraules».\n«Els meus socis a Resorts World Las Vegas i AEG han estat treballant dia i nit per a preparar aquest nou espectacle d'avantguarda i és absolutament bell. Em sento tan malament per haver-los defraudat, i lamento especialment decebre a tots els fans que han estat fent plans per a venir a Las Vegas. Ara, haig de concentrar-me a millorar ... vull superar això tan aviat com pugui», explica.\nLa guanyadora de dos oscar i diversos premis grammy anuncia, no obstant això, el 'Courage World Tour', aquest nou espectacle que prepara a Las Vegas, encara està programat per a reprendre's a partir del 9 de març de 2022.\nPer part seva, Scott Sibella, president de Resorts World de Las Vegas, on havia d'actuar la cantant, va explicar en un comunicat: «Si hi ha alguna cosa que aquests temps difícils ens han ensenyat és que res és més important que el seu benestar. Desitgem a [Celine] una ràpida recuperació i esperem donar-li la benvinguda a la seva nova llar quan se senti llesta i capaç d'actuar de nou».\nComenta el contingut : Celine Dion pateix espasmes musculars i ha de suspendre els seus concerts a Las Vegas


entrevistes candidats municipals 2019 | Viu Molins de Rei\nTag Archive for entrevistes candidats municipals 2019\nRamon Sánchez (Junts per Molins): “Per pactar amb nosaltres cal que acceptin el programa i que volem construir un país”\nClàudia Ferràndiz and Jose Polo • 24/05/2019\nRamon Sánchez és l’alcalde de Molins de Rei des de fa quatre mesos i encapçala la candidatura de Junts per Molins. Considera que entre 2011 i 2015 es van posar “les bases” de l’actual model de municipi. Assegura que la gestió de la residència per a la gent gran s’ha de deixar en mans del Consorci Sanitari perquè l’administració local no està preparada per assumir-la.\nCarles Ros (CUP): “No busquem repetir l’actual govern”\nClàudia Ferràndiz and Jose Polo • 22/05/2019\nCarles Ros és el cap de llista de la CUP a Molins de Rei. L’actual tinent d’alcalde en el tripartit independentista assegura que volen “un govern netament d’esquerres i sobiranista” que dirigeixi “una nova època de transformacions” al municipi. Prioritzaran aconseguir “treure la majoria de la circulació de cotxes, com a mínim, del Centre Vila” i fer més polítiques d’habitatge.\nAna Aroca (Molins Camina): “L’Ajuntament està molt paralitzat”\nClàudia Ferràndiz and Jose Polo • 19/05/2019\nAna Aroca encapçala per segona vegada la candidatura de Molins Camina Podem a les eleccions municipals. Afirma que en els dos últims anys l’Ajuntament ha estat “molt paralitzat”. Opina que “arreglar la situació interna” de l’administració permetrà “des de fer la residència fins a qualsevol altra cosa”.\nGerard Corredera (Molins En Comú): “No podem tenir més desgoverns”\nClàudia Ferràndiz and David Guerrero • 18/05/2019\nGerard Corredera és el candidat a l’alcaldia de Reviu Molins En Comú. Assegura que “la majoria de polítiques” del govern de CDC, ERC i la CUP han seguit “una línia continuista” amb les del mandat sociovergent. Considera que els partits polítics s’han de posar d’acord “des d’un punt de vista ideològic, més enllà dels temes identitaris”.\nAntonio Valverde (PP): “Les línies vermelles estan vinculades a la política nacional i no a la municipal”\nClàudia Ferràndiz and Jose Polo • 16/05/2019\nAntonio Valverde és l’alcaldable del Partit Popular a Molins de Rei. Considera que els dos últims anys de legislatura han estat un “caòtics” i un “retrocés” per al municipi. Assegura que donarà suport a qualsevol proposta que sigui “a favor de la gent”, si té una “explicació raonable” i una “gestió lògica”.\nJoan Albert Fabra (15 Arcades): “La sociovergència va ser un desastre i el tripartit independentista no ha acotat els problemes”\nClàudia Ferràndiz and David Guerrero • 16/05/2019\nAmb 22 anys, Joan Albert Fabra encapçala la formació política creada per joves del municipi, el Moviment 15 Arcades. Assegura que l’única opció de “canvi real” a Molins de Rei és un govern format pel seu partit, ERC, la CUP, Molins en Comú i Molins Camina. Proposa una residència per a la gent gran de gestió indirecta per fer-la “econòmicament viable” i impulsar una “auditoria externa” a l’Ajuntament.


Surt la primera foto dels independentistes presos a Lledoners, que es plantegen fer vaga de fam - Empordà\nSurt la primera foto dels independentistes presos a Lledoners, que es plantegen fer vaga de fam\nÒmnium Cultural distribueix la primera imatge dels líders sobiranistes a Lledoners feta gràcies al Sistema d'Avaluació Motivacional\nACN 01.12.2018 | 06:30\nEls presos, a Lledoners Òmnium Cultural\nEls presos, a Lledoners\nEl judici de l'1-O que asseurà a la bancada dels acusats els líders independentistes arribarà en pocs mesos. El procés viscut fins ara ha estat denunciat sistemàticament pels processats en considerar-lo injust i amb motivació política. Però malgrat això, el judici arribarà. I és per això que, segons publiquen diversos mitjans, els presos estan plantejant-se mesures de protesta que podrien passar per secundar una vaga de fam. Els mateixos diaris asseguren que alguns com Jordi Sánchez i Jordi Turull ja ho tenen decidit i han comunicat a la seva gent de fora de la presó la seva intenció. La resta, però, podrien planificar altres formes per protestar pel judici que els espera al Tribunal Suprem. Aquesta possibilitat salta just coincidint amb la sortida a la llum pública de la primera imatge dels presos de Lledoners, que Òmnium Cultural ha distribuït aquest divendres a la nit.\nA la imatge, presa a un dels patis del centre penitenciari de Lledoners, es veu als exconsellers de la Generalitat Jordi Turull, Joaquim Forn, Josep Rull i Raül Romeva, a l'exvicepresident del Govern Oriol Junqueras, al president d'Òmnium, Jordi Cuixart, i a l'expresident de l'ANC i diputat de JxCat, Jordi Sánchez. Apareixen somrients i amb aspecte relaxats, vestits amb la roba còmoda que solen portar dins la presó, i alguns d'ells s'abracen.\nÒmnium assegura que la fotografia s'ha fet gràcies al SAM (Sistema d'Avaluació Motivacional), un mètode d'avaluació continuada en el dia a dia dels presos en funció de la integració i adaptació activa de cadascun. Permet monitoritzar l'evolució dels interns en el seu tractament, amb l'objectiu d'assignar-los unes tasques concretes, segons la seva evolució. La finalitat d'aquest programa és reforçar la participació dels interns en el seu programa de treball.\nAmb aquesta imatge, tant l'entitat com els presos han volgut traslladar un missatge "d'unitat i serenor". "La repressió, en forma de reclusió penitenciària, no ha afeblit les seves conviccions i es preparen a consciència per fer front al judici a la democràcia. Cadascun dels presos s'adscriu a una família del catalanisme polític i és justament aquesta mirada plural que fa que el dia a dia a la presó sigui també un aprenentage en la lluita per la llibertat", afirmen des d'Òmnium.\nA més, acompanyant la foto, Òmnium ha remarcat que la imatge reflecteix que els presos "tenen el compromís de respectar totes les opcions personals per reivindicar i denunciar la injustícia d'aquest procés judicial". "La fotografia és el reflex d'aquest posicionament. Els presos de Lledoners lamenten profundament que no hi puguin ser ni Carme Forcadell ni Dolors Bassa. Som conscients del greuge que es dóna amb la seva invisibilització, degut a la nostra situació penitenciària aliena a la nostra voluntat", han expressat des de l'entitat.


Venus Cottages Ooty Índia - Ofertes d'hotels amb els MILLORS DESCOMPTES EN LÍNIA\n96,Hospital Road, Adjacent to Govt.Hospital, Botanical Garden, Ooty, Índia, 643001 - Veure al mapa\nTé alguna pregunta per a Venus Cottages?\nBarri Botanical Garden Botanical Garden Botanical Garden Ooty Racecourse Botanical Garden Botanical Garden\nMés informació sobre Venus Cottages\nSituat a Botanical Garden, Venus Cottages és el lloc perfecte per gaudir de Ooty i els seus voltants. A només 90.00 Km, aquest hotel de 2-estrelles és fàcilment accessible des de l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nA Venus Cottages, l'excelent servei i instal.lacions superiors faran de la vostra estada una experiència inoblidable. Recepció 24 hores, servei d'habitacions 24 hores, express check-in/check-out, magatzem d'equipatge, aparcament de cotxes són només algunes de les comoditats que fan que Venus Cottages sigui diferent dels altres hotels de la ciutat.\n18 habitacions que es distribueixen sobre 02 plantes ofereixen una càlida i plaentera escapada i comoditats modernes com ara televisió de pantalla plana, habitacions per a no fumadors, servei de despertador, escriptori, balcó/terrassa. L'hotel ofereix meravelloses instal.lacions d'oci com camp de golf (a 3 km) que faran de la vostra estada una experiència inoblidable. Venus Cottages és la vostra destinació si buscau allotjament de qualitat a Ooty.


El Can Titó s'imposa amb les idees clares al Riera Cornellà - vilanovainformacio.cat - Portal de Comunicació de Vilanova del Camí\nEl Can Titó s’imposa amb les idees clares al Riera Cornellà\nVictòria totalment merescuda del Can Titó, aquesta setmana. Els locals sabent de la importància del partit van sortir a la pista totalment concentrats i amb les idees molt clares, davant el Riera Cornellà. El marcador final, 3 a 2, va donar els tres punts a l’equip del Club Futbol Sala Vilanova.\nLa primera meitat va ser totalment pels vilanovins que amb un nivell defensiu molt alt van mantenir el control sobre els visitants, en tot moment. Les ocasions de gol arribaven una darrera l’altra, però, d’una banda, el desencert dels atacants, i de l’altra, les aturades del porter visitant van deixar el marcador en un clar 3 a 0 que feia justícia al que s’estava desenvolupant al pavelló de Can Titó.\nEn la segona part els visitants van aconseguir disminuir la possessió de pilota dels locals i van marcar el 3-1 que els tornava a enganxar al partit. Tot i així el partit estava controlat pels locals i la intensitat era molt alta. A manca de 7 minuts tots dos equips ja portaven 5 faltes. En una jugada molt discutida pels locals i molt rigorosa, els àrbitres van assenyalar una falta a la frontal de l’àrea dels vilanovins i va pujar el 3-2 al marcador. Els últims minuts van ser d’infart; els de Cornellà jugant de cinc i els vilanovins aguantant la pressió i defensant-se com podien. El xiulet final, però, va arribar i els locals van poder mostrar la seva alegria per la importància de la victòria.\nEl proper dissabte, els vilanovins visiten al Sant Cugat, el líder i un dels equips més en forma.\nAlineació i gols del Can Titó: Joan, Ferran (1), Edu (1), Quim (1) i Miki. Tambè Vicençs, Jesús, Oriol, Sergi, Regis i Cano.\nEs demana col·laboració a les empreses en l’organització de la cavalcada\nEl 25 de novembre la Oficina Mòbil d’Informació al Consumidor torna a Vilanova\nEl 25 de novembre la Oficina Mòbil d'Informació al Consumidor torna a Vilanova


Nylstar dona a Blanes 5.500 mascaretes per als escolars - Diari de Girona\nNylstar dona a Blanes 5.500 mascaretes per als escolars\nL'Ajuntament s'ha encarregat de la distribució del material valorat en 44.000 euros\nacn | blanes 10.12.2020 | 13:51\nL'empresa tèxtil Nylstar de Blanes (Selva) ha donat 5.500 mascaretes antivirals i reciclables als escolars del municipi. Es tracta de les mascaretes que la companyia ha creat recentment i que tenen una durada de tres mesos –suporten uns 100 rentats-. La particularitat que tenen és que el fil amb què estan fetes elimina i bloqueja la proliferació de virus, bactèries i fongs. I això s'aconsegueix introduint molècules de plata a les fibres en el mateix moment de fabricar-les. És a dir, que la protecció no s'aplica un cop el teixit ja està fet, sinó que hi és intrínseca.\nLes mascaretes que s'han lliurat als escolars d'educació obligatòria –des de primària fins a ESO- estan fabricades a 100% amb el seu teixit Meryl Skinlife Force, que compta amb una tecnologia de protecció antiviral permanent. Això permet una protecció completa davant de la proliferació de bacteris, virus i fongs en el teixit. Un detall important tenint en compte que les mascaretes convencionals no inhibeixen aquesta proliferació i alliberen microfibres que s'escampen per l'aire.\nEl teixit fabricat a Nylstar compta amb una tecnologia pròpia basada en l'ocupació de ions de plata que s'insereixen en la matriu del teixit. Gràcies a aquesta tecnologia el teixit també elimina qualsevol tipus d'olor, i pot rentar-se fins a 100 vegades, sense que perdi les seves propietats. A més, com que és 100% reciclable i sense acabats químics, afavoreix l'economia circular.\nDesprés el materia es pot recollir i reciclar a la mateixa fàbrica per generar productes similars. Amb aquest objectiu, s'ha creat un servei que se n'encarrega.\nL'empresa ha entregat les caixes amb les 5.500 mascaretes en un acte a la fàbrica aquest dijous al matí i l'Ajuntament s'ha encarregat de la seva distribució en els deu centres de primària, els tres instituts públics, les dues escoles concertades i l'escola d'educació especial Ventijol.\nUna estrena relació amb el municipi\nL'alcalde del municipi, Àngel Canosa, ha agraït la donació de l'empresa i ha assegurat que l'acció "no fa sinó refermar les excel·lents relacions que tenim amb aquesta factoria". "Nylstar és un innegable lligam històric amb la nostra vila, ja que bona part de les famílies blanenques hi van treballar, sobretot durant la segona meitat del segle XX", ha dit.\nPer la seva banda, el CEO de Nylstar, Alfons Cirera, ha dit que per a ells és "un orgull poder col·laborar en la lluita contra la covid-19 amb aquestes mascaretes que protegiran de manera 100% efectiva als nens i nenes de Blanes".


11: La història de Zumbi - Recerca en Accio\nAra que ja sabem d’on prové la paraula quilombo i què vol dir explicarem què hem anat a fer a Palmares.\nNo sé si recordeu que Palmares era el nostre destí inicial, però que les pluges ens van fer desistir d’anar-hi, com a mínim en un primer moment. Aquests dies les pluges han minvat i malgrat que encara hi ha zones inaccessibles, ara ja ens trobem enmig d’aquest paratge tan meravellós.\nAbans de continuar voldríem fer un incís per explicar una mica una de les tendències que des de fa temps apliquem a la nostra recerca. Potser podrà semblar que això de fer història només consisteix a fer un relat del passat i poca cosa més… Vaja, que no serveix per a una cosa realment important, no? Doncs no!\nUs sorprendria veure que moltes de les situacions que llegim als diaris i que surten actualment a la televisió, la ràdio o internet ja passaven fa molts anys i en llocs molt allunyats tant en el temps com l’espai. Migracions, convivència, multiculturalitat, conflictes, desigualtat…. són temes d’avui en dia, però que també varen succeir fa molts anys.\nAmb tot això al cap passem la nit a la població de’Uniao de Palmares i el dia següent marxem cap al quilombo de Palmares. Aviat tenim el primer problema. Les conseqüències de les inundacions són devastadores i han fet que els camins estiguin completament enaiguats. Els cotxes no poden pujar i anar a peu és complicat. Caminar sobre fang és molt cansat.\nEns proposen algunes opcions, com la d’anar a cavall, fins que l’Scott suggereix que anem en… moto!!! Les motocicletes són un mitjà de transport habitual i després de parlar amb alguns pilots accepten a portar-nos com a “paquets “cap a Palmares. La ruta és una veritable pista de motocròs per camins plens de fang. I a sobre, comença un a caure un plugim.\nAixò ha fet que s’hagi parlat sempre molt de Zumbi i els esclaus africans i s’hagi oblidat una mica el paper de la societat indígena que vivia allà en aquell moment. I aquí és on entrem nosaltres. Amb l’ajuda de l’arqueologia estem fent recerca per veure com convivien aquestes poblacions originàries en el moment de l’arribada dels esclaus africans i com es van embolicar amb els conflictes que es desenvoluparen durant el segle XVII.\nEl dia passa volant i remullats i enfangats arribem a la població actual d’Uniao de Palmares.\nEncara ens queda una feina per a fer: visitar el Centro Palmarino. Aquest centre té com a finalitat la de fer difondre a la població actual quina és la història i la recerca que es fa al Quilombo i als seus voltants. És un projecte de desenvolupament patrimonial que està naixent amb la col·laboració i participació d’investigadors i habitants de les comunitats.


9a Fira de les Herbes de Peratallada\nPàgina d'inici\tAgenda\t9a Fira de les Herbes de Peratallada\nConeix els arbres monumentals i històrics de Sant Cugat\n29 d'abril de 2012 - Peratallada (Baix Empordà)\nHerbes com les que trobareu a la fira de Peratallada\nSi sou dels que teniu fe en les herbes com a bons remeis casolans, o en sabeu gaudir en cuinats i infusions, sapigueu que al poble de Peratallada, el diumenge 29 d’abril, celebren la 9a Fira de les Herbes. A partir de les 10 h i durant tot el dia, a la plaça del Castell trobareu paradetes de venedors d’herbes de tot tipus, fresques i seques, espècies, ungüents i olis essencials. A les 10.30 h, a la plaça de les Voltes, tindrà lloc la sortida guiada pel nucli històric. I a les 12 h, a la plaça dels Esquiladors es farà un taller participatiu d’ungüents i pomades. A la tarda, també a la plaça dels Esquiladors, tindrà lloc un taller d'infusions amb herbes, i a les 17.30 h hi haurà un taller d'herbes remeieres. Durant tot el dia es podrà visitar l’exposició de bonsais a la plaça dels Esquiladors. També durant tota la jornada, l'espectacle itinerant 'L'esperit de la natura' animarà els carrers del poble.\n17113 Peratallada (Baix Empordà)


Persecució d'un lladre violent que havia robat la bossa de mà a una dona - Diari de Girona\nPersecució d'un lladre violent que havia robat la bossa de mà a una dona\nLa distreu quan sortia d'un aparcament, la lesiona de la mà i, en ser interceptat pels Mossos, es resisteix a l'arrest\neva batlle. girona 01.05.2021 | 00:59\nPersecució d'un lladre violent que havia robat la bossa de mà a una dona Diari de Girona\nEls Mossos d'Esquadra van perseguir un lladre que havia fet una violenta estrebada a Sant Narcís per robar una bossa de mà a una dona i el van acabar detenint a Santa Eugènia, a prop de les Hortes. L'arrestat és un jove de 21 anys, de nacionalitat algeriana a qui s'acusa de ser el presumpte autor d'un delicte de robatori amb violència i intimidació i d'un d'atemptat contra els agents de l'autoritat. Aquesta última acusació rau en el fet que l'individu es va resistir molt a la detenció i fins i tot, va ferir lleument a un dels agents durant l'actuació. La dona també va patir ferides lleus en una mà arran de l'estrebada.\nEl succés es va desencadenar aquest dijous al migdia, a plena llum del dia. El jove, segons va relatar la víctima i testimonis, es va acostar a prop d'un cotxe que estava aparcat al carrer de l'Empordà de Sant Narcís.\nA dins hi havia una dona que maniobrava per sortir-ne però el jove no s'apartava i per això, ella li va recriminar l'acció i li va dir que s'apartés. El noi però en comptes de marxar, el que va fer és obrir-li el cotxe i agafar-li la bossa de mà d'una estrebada. Com que la dona la va subjectar i ell va ser violent, li va causar lesions a la mà.\nAlerta dels testimonis\nDesprés d'agafar-li la bossa de mà, el noi va remenar-la i se'n va emportar la cartera. Mentre que la bossa la va deixar allà tirada a sota del mateix vehicle de la víctima. Diversos testimonis van presenciar aquesta acció i van alertar els Mossos. A qui van informar que acabava de marxar el lladre, en van donar una descripció acurada i els van dir cap on s'havia dirigit.\nEls agents finalment el van poder interceptar. Diverses unitats el van perseguir i fins i tot, algun agent va haver de córrer al seu darrere. El van trobar corrents cap a les Hortes de Santa Eugènia i davant de molta expectació, ja que l'acció va passar cap a quarts de dues del migdia i a la zona dels Maristes, on aquell moment hi havia molta mainada i veïns.\nFinalment, els policies van poder-lo detenir. L'arrest però no va ser senzill perquè el jove va reaccionar de forma molt violenta. Va donar cops al genoll i a l'esquena d'un dels mossos, que va quedar ferit lleu. Un cop immobilitzat va quedar detingut pels fets ocorreguts feia uns minuts al barri de Sant Narcís i que havien deixat una dona ferida lleu de la mà.\nDavant dels fets, els Mossos d'Esquadra de la comissaria de Girona van decidir detenir-lo per dos delictes: un robatori amb violència i intimidació i l'altre, és el d'atemptat contra els agents de l'autoritat.\nEl detingut, un jove de 28 anys, passarà properament a disposició judicial davant del jutge de guàrdia de Girona.


Detingut un lladre que es va disfressar de dona d'edat avançada per atracar una joieria amb una arma de foc a Tarragona – l'actualitat.cat\nL'home va endur-se joies i rellotges d'alta gamma valorades en 231.500 euros\nEls Mossos d’Esquadra van detenir un home que es va disfressar de dona d’edat avançada per robar amb una arma de foc simulada en una joieria del centre de Tarragona. Els agents també van detenir una dona que el va ajudar en l’atracament. Ambdós se’ls atribueix un robatori violent amb arma de foc i un delicte de tinença il·lícita d’armes. El lladre es van endur rellotges i joies per valor de 231.500 euros de la joiera i també se’l relaciona amb un robatori a Madrid. L’arrestat té 23 antecedents per delictes patrimonials violents i ha complert més de vint anys de condemna a presó per robatoris violents. Després de passar a disposició judicial, el jutge va decretar l’ingrés a presó del dos detinguts.\nEl 16 de març, un individu disfressat amb roba de dona d’edat avançada, perruca, ulleres de sol i que caminava amb una crossa va accedir a una joieria ubicada al centre de Tarragona. Un cop a l’interior, va col·locar la crossa a la porta de seguretat de l’establiment per evitar que es tanqués i posteriorment va treure una arma de foc de la bossa de mà.\nDe manera nerviosa i violenta amb l’arma va amenaçar les treballadores i els va exigir que obrissin diversos aparadors amb rellotges i joies i va robar un botí valorat en 231.500 euros. Per garantir-se la fugida, el lladre va amenaçar una de les empleades i se la va endur fins a la mateixa porta de sortida per evitar que altres treballadors accionessin els mecanismes de seguretat.\nA banda de l’autor material, un home de 44 anys, els investigadors van constatar la participació en els fets d’una dona de la mateixa edat. Al cap d’uns dies, es va activar un dispositiu de localització i detenció d’ambdós, que es trobaven a la mateixa ciutat de Tarragona i on van ser detinguts. En l’escorcoll, se’ls va localitzar diverses joies i rellotges, algunes de les quals peces i models d’alt valor, 45.000 euros en efectiu i l’arma de foc utilitzada en l’atracament.\nEls Mossos també van trobar una targeta de visita d’una joieria del centre de Madrid i en cooperació amb la UDYCO Central de la Policia Nacional, van aconseguir atribuir una compravenda per valor de 6.000 euros d’un dels rellotges d’alta gamma sostrets en la botiga madrilenya.\nL’arquebisbe de Tarragona lamenta que alguns avis han mort «literalment abandonats» durant la pandèmia\nL’arquebisbe de Tarragona, Joan Planellas, demana «una revisió profunda» sobre la situació de la gent gran i crida a recuperar «el cicle de solidaritat entre els nostres avis, pares i fills, i no deixar-los simplement […segueix llegint]\n13 de mayo de 2021 Redacció\nM. Puig / L. Fíguls.- El jutjat d’instrucció número 6 de Tarragona ha ordenat la detenció de la diputada de la CUP Laia Estrada després que no s’hagi presentat quan se l’ha requerit per declarar […segueix llegint]\nPresó per a tres dels vuit detinguts per narcotràfic a Alcanar, Esplugues i Vinaròs\n18 de febrero de 2022 Redacció\nEl jutjat de guàrdia de Reus ha decretat presó provisional sense fiança per a tres dels vuit detinguts dimecres per tràfic de drogues, detenció il·legal, amenaces, lesions i organització criminal. Els altres cinc han quedat […segueix llegint]


InicioPortadaOperació policial a Santa Coloma i Figueres contra el tràfic de persones\nOperatiu policial conjunt de la Policia Nacional i els Mossos d’Esquadra aquest dimarts al matí a Santa Coloma de Farners i Figueres contra el tràfic d’éssers humans a la Selva interior i l’Alt Empordà. Segons ha avançat la Cadena SER la investigació apunta a un clan dedicat a traficar amb dones per explotar-les sexualment. També els investiguen per un suposat delicte de tràfic de drogues.\nS’han fet entrades i escorcolls a Santa Coloma de Farners i a Figueres. Hi ha com a mínim dos detinguts. El dispositiu conjunt ha començat cap a les sis del matí i s’ha acabat a quarts de deu. El cas està sota secret de sumari. A Figueres, els agents han entrat en un pis del carrer Concepció i en un altre del carrer Nou.\nL’operatiu culmina una investigació que ha durat mesos i que ha posat el focus damunt una xarxa de proxenetes que captaria noies estrangeres i les obligaria a prostituir-se a zones de carretera.\n[ÀUDIO] Podcast notícies de la Selva del dimarts 09/03/2021\nDetingut ‘in fraganti’ mentre robava a l’interior d’un hotel de Lloret\n5 febrer, 2021 Josep Lluís Vidal Lloret de Mar, Portada, Societat 0\nEls Mossos d’Esquadra han detingut aquest passat dijous un home de 46 anys i veí de Saus (Alt Empordà) mentre robava a l’interior d’un hotel de Lloret de Mar. L’acusen de ser el presumpte autor d’un […]


Informació econòmica: Deduccions i increments\nInformació per a la matrículaInformació econòmica\nEls preus de la matrícula i d’altres serveis acadèmics dels ensenyaments oficials que s’imparteixen a les universitats públiques catalanes es fixen anualment per decret de la Generalitat de Catalunya. En el cas del curs 2020-2021, els fixa el DECRET300/2021, de 29 de juny.\nAquesta informació s’aplica sempre que no s’especifiqui d'una altra manera en el decret de preus, en les diverses convocatòries de beques o en altres normatives legals.\nAquesta informació no s'aplica en el cas d'ensenyaments propis de màster i postgrau.\nEn el cas d’ensenyaments que es cursen en centres adscrits, les exempcions, deduccions i increments de matrícula s’apliquen únicament als preus establerts per la Generalitat de Catalunya en el Decret de preus.\nA) Matrícula condicional com a becari\nPer poder realitzar la matrícula condicional has d’haver sol·licitat la beca prèviament a la matrícula i, a més, has d’haver estat becari l’any anterior, o bé tenir l’acreditació econòmica positiva que expedeix l’AGAUR, i que s’ha de sol·licitar 10 dies abans de la matrícula.\nSi en el moment de la matrícula encara no s'ha publicat la convocatòria de beca general, podràs fer a matrícula condicional si vas ser becari el curs2020-2021 o si tens l’acreditació positiva de l’AGAUR. Recorda que en aquest cas hauràs de sol·licitar la beca quan s'obri la convocatòria.\nSi compleixes els requisits abans esmentats, en el moment de la matrícula el sistema permetrà que et matriculis com a becari condicional.\nRecorda que la gratuïtat de la beca de caràcter general del Ministeri d' Educació i Formació Professional només s’atorga als crèdits matriculats per primera vegada. El preu a pagar de les assignatures repetides serà el preu del crèdit fixat en el decret de preus aplicant el coeficient de repetició corresponent. També s’ha d’abonar el preu dels crèdits reconeguts, de la gestió de l’expedient acadèmic, de l’assegurança escolar, si ets menor de 28 anys, el preu dels serveis específics i de suport a l’aprenentatge i, si se sol·liciten, el preu dels altres serveis universitaris.\nEn tot cas, cal que acreditis la modalitat de matrícula que la UB aplicarà si et deneguen la sol·licitud de beca i que també s’aplicarà als crèdits no exempts de pagament d’acord amb la convocatòria i amb el que s’assenyala en el punt B. En el cas de denegació de la beca, hauràs d’abonar el preu corresponent que resulti d’aquesta modalitat de matrícula alternativa en el termini que s’estableixi en el resguard de matrícula. Aquest import s’ha d’abonar independentment que presentis qualsevol dels recursos o al·legacions establerts en la resolució de la convocatòria. Un cop resolt el recurs o l’al·legació es procedirà a la seva devolució, si s’escau.\nÉs important que comprovis que reuneixes els requisits acadèmics que estableix la convocatòria abans de matricular-te com a becari, ja que en el moment de la matrícula pots acollir-te al pagament fraccionat, però en cas de denegació, segons la data de resolució, podries tenir menys terminis per pagar-la.\nEn el cas de no complir els requisits per a matricular-te com a becari condicional, has de matricular-te obligatòriament en la modalitat de matrícula que correspongui fins a la denegació o la concessió de la beca per l’organisme competent. En el cas de concessió de la beca, la UB tramitarà la modificació de la matrícula i la devolució de l’import corresponent.\nEn cas d’ensenyaments que es cursen en centres adscrits a la UB, cal consultar la regulació que tingui establerta el centre.\nConsulta la informació sobre com matricular-te condicionalment com a becari i sobre altres ajuts de matrícula\nB) Matrícula ordinària\nÉs la modalitat de matrícula que cal formalitzar en cas que no acreditis cap de les exempcions o bonificacions establertes legalment. En aquesta modalitat cal abonar íntegrament els imports corresponents als crèdits i a la gestió de l’expedient acadèmic establerts en el Decret de preus de la Generalitat de Catalunya, a l’assegurança escolar (si ets menor de 28 anys), als serveis específics i de suport a l’aprenentatge i, si els sol·licites, als altres serveis universitaris.\nC) Matrícula exempta o bonificada\nÉs la modalitat de matrícula que cal formalitzar en el cas que acreditis alguna de les exempcions establertes legalment. Independentment de l’exempció de matrícula que acreditis, has d’abonar íntegrament l’assegurança escolar, si ets menors de 28 anys, i els imports corresponents als serveis específics i de suport a l’aprenentatge i als altres serveis universitaris sol·licitats.\nLes condicions que donen dret a les exempcions s'han de ocmplir en la data d'inici de l'activitat acadèmica.\nSi pots gaudir d'alguna exempció, hauràs de lliurar la documentació acreditativa a requeriment de la Secretaria d'Estudiants i Docència del teu centre, que es posarà en contacte amb tu per indicar-te quan i com fer-ho. En cas de no lliurar la documentació, es modificarà la modalitat de matrícula i hauràs de pagar la diferència.\nEn el cas de gaudir alguna d’aquestes exempcions, la documentació que cal aportar en el moment de la matrícula és la que s’indica a continuació:\nDocumentació a aportar amb la matrícula\nFamília nombrosa de categoria especial\n-100% del preu per crèdit\n- 100% del preu per la gestió de l’expedient\nTítol de família nombrosa vigent en començar el curs acadèmic. No cal aportar aquesta documentació si el títol està expedit pel Departament de Treball, Afers socials i Famílies de la Generalitat de Catalunya i, en el moment de la matrícula, s’autoritza a la UB a efectuar les comprovacions necessàries mitjançant la consulta electrònica a l’esmentada administració.\nResguard acreditatiu d’haver-ne sol·licitat l’expedició o la renovació juntament amb una declaració jurada en què s’especifiqui la categoria de família nombrosa. En aquest cas, s’ha de presentar a la secretaria del centre el títol de familia nombrosa abans del 31 de desembre de 20221.\nCertificat emès per la Direcció General de Família del Departament de Treball, Afers Socials i Famílies en què s'acrediti que, d'acord amb l'establert en la dipsoició transitòria cinquena de la Llei 26/2015, l'estudiant tenia la condició de família nombrosa en dta 1 de gener de 2015, segons model establert.\nFamília nombrosa de categoria general\n- 50% del preu per crèdit\nMatrícula d’honor en el Batxillerat: qualificació final de batxillerat o COU igual o superior a 9 amb menció de "Matrícula d'honor" o premi extraordinari de batxillerat\n(S’ha d’abonar el 100% del preu per la gestió de l’expedient)\nCertificat de notes emès pel centre on has cursat els estudis de batxillerat en què consti la menció de la matrícula d’honor, o documentació acreditativa de l’obtenció del premi extraordinari de batxillerat. No cal aportar aquesta documentació si la matrícula d’honor de batxillerat s’ha obtingut en un centre de Catalunya.\nEn el cas d’estudis en centres estrangers ubicats a Espanya, cal portar un certificat de notes emès pel centre on s’han cursat els estudis en què consti que és un centre estranger que ha estat autoritzat segons disposa el Reial decret 806/1993, de 28 de maig, sobre règim de centres docents estrangers a Espanya.\nAquesta exempció de matrícula no és d’aplicació als estudiants amb matrícula d’honor obtinguda en un Títol de Tècnic Superior de Formació professiona, l ni als que es matriculen en ensenyaments propis.\nEstudiants amb discapacitat d’un grau mínim del 33%:\n- 100% del preu per crèdit\nCal disposar d’algun dels documents següents:\nCertificat de reconeixement de grau de discapacitat emès per l’òrgan competent (certificat de discapacitat).\nTargeta acreditativa de la discapacitat emesa pel Departament de Treball, Afers Socials i Famílies de la Generalitat de Catalunyai, o l'organisme equivalent d'altres comunitats autònomes.\nResolució de l’Institut Nacional de la Seguretat Social (INSS) on es reconeix la condició de pensionista per incapacitat permanent total, absoluta o gran invalidesa.\nResolució del Ministeri d’Afers Econòmics i Transformació Digital o del Ministeri de Defensa on es reconegui una pensió de jubilació per incapacitat permanent per al servei.\nNo cal aportar cap document si el certificat de grau de discapacitat està emès pel Departament de Treball, Afers Socials i Famílies de la Generalitat de Catalunya i, en el moment de la matrícula, s’autoritza a la UB a efectuar les comprovacions necessàries mitjançant la consulta electrònica a l’esmentada administració.\nVíctimes d’actes terroristes i cònjuge i fills dels afectats.\nLlibre de família en el cas de fills i cònjuge.\nVíctimes de violència de gènere i fills dels afectats.\nInforme o certificat que acreditin que la sol·licitant està sent atesa com a víctimade violència de gènere, emès per algun dels serveis següents:\nAls efectes d’acreditar la relació de dependència dels fills o filles de les víctimes de violència masclista en l’àmbit de la parella, caldrà presentar la documentació següent:\nCertificat de convivència de la unitat familiar en cas de fills/filles majors de 21 anys\nDeduccions i bonificacions en el preu de la matrícula\nBonificació en concepte de matrícules d'honor obtingudes a la UB en el curs acadèmic o semestre immediatament anterior\nEl Decret de preus de la Generalitat de Catalunya estableix cada curs els criteris d’aplicació de la bonificació quan l’estudiant ha obtingut una o més matrícules d’honor en estudis cursats a la Universitat en el curs acadèmic immediatament anterior i en els supòsits corresponents, o semestre immediatament anterior en el cas de matrícula semestral.\nExcepcionalment, i només en cas degudament justificat en què no puguis aplicar la bonificació per matrícula d'honor en el moment que et correspon, podràs sol·licitar :\naplicar aquesta bonificació en el semestre immediatament posterior, en el cas de model de matrícula semestral..\naplicar aquesta bonificació en el curs acadèmic immediatament posterior, en el cas de els models de matrícula anual, anual amb ampliació al segon semestre i matrícula mixta.\nLes sol·licituds les resoldrà el vicerectorat de Política Acadèmica i Qualitat previ informe del deganat o de la direcció del centre.\nIndependentment de la classe de matrícula aplicable, la bonificació es deduirà un cop calculat l’import total de la matrícula, llevat dels serveis. L’import de la bonificació es fixarà en funció del tipus (grau, o màster) i de l’ensenyament cursat pels estudiants, en els supòsits i amb els criteris que s’estableixen en la normativa de matrícula de la UB.\nMatrícula de crèdits convalidats, adaptats i reconeguts\nEls estudiants que hagin obtingut la convalidació, adaptació o reconeixement de crèdits per raó d’estudis oficials o activitats dutes a terme en qualsevol centre universitari han d’abonar a la UB el percentatge que s’estableixi a aquest efecte en el Decret de preus de la Generalitat de Catalunya respecte al preu ordinari del crèdit corresponent. Per aquest curs el percentatge és del 20 %.\nEls estudiants que accedeixin a la UB específicament per cursar un itinerari doble estan exempts d’abonar a la UB el percentatge assenyalat en la matrícula dels crèdits reconeguts derivats de l’aplicació de les equivalències establertes en l’itinerari aprovat.\nLa matrícula dels crèdits necessaris que fixi la UB per adaptar els seus plans d’estudis anteriorment vigents als nous plans d’estudis és gratuïta, si així s’estableix en el Decret de preus de la Generalitat de Catalunya.\nMatrícula de crèdits de màster per a titulats en graus de 180 crèdits del sistema universitari català\nEls estudiants titulats en un grau de 180 crèdits del sistema universitari català tenen dret a abonar, per als primers 60 crèdits matriculats per primera vegada en ensenyaments de màster universitari, l’import equivalent al preu establert en el decret de preus per al grau en que s’han titulat.\nIncrements en el preu de la matrícula\nIncrement per matrícula d'un mateix crèdit per segona, tercer , quarta o més vegades\nEl Decret de preus de la Generalitat de Catalunya estableix els increments que cal aplicar als preus dels crèdits d’ensenyaments oficials als quals l’estudiant es matriculi per segona, tercera, quarta o més vegades.\n4a o més matrícules\nA 21,85 € 47,34 € 65,55 €\nB 30,93 € 67,00 € 92,78 €\nC 34,17 € 74,05€ 102,52 €\nENSENYAMENTS DE MÀSTER 34,17 74,05 102,52\nIncrement per als estudiants titulats\nEl Decret de preus de la Generalitat de Catalunya estableix que s’apliqui un coeficient d’1,4 als preus per crèdit als estudiants que tinguin un títol universitari oficial o més, o les condicions per obtenir-lo, llevat que es tracti dels primers estudis de màster o de doctorat.\nS’eximeixen del recàrrec previst a l’apartat anterior els estudiants que estiguin inclosos en algun dels supòsits següents:\nEstudiants que hagin superat els estudis d’un únic primer cicle i vulguin seguir els estudis en un segon cicle no adaptats a l’espai europeu d’educació superior.\nEstudiants que hagin iniciat uns estudis amb doble titulació i que hagin obtingut el títol d’una de les titulacions i s’hagin de matricular d’algun crèdit de l’altra.\nEstudiants que hagin obtingut el títol universitari oficial previ en centres no coberts pel sistema públic de finançament.\nPer garantir l'aplicació correcta d'aquest recàrrec, en el moment de la matrícula et demanarem una declaració responsable justificativa de la teva formació acadèmica.\nMatrícula exempta o bonificada\nMatrícula d'honor curs anterior\nMatrícula de crèdits de màster per titulats en grausde 180 crèdits.\nCrèdits matrículats per segona o més vegades\nRecàrrec per a estudiants titulats\nÚltima actualització: 06.07.2021


COMUNICACIÓ AMB ELS COL·LEGIATS/DES - BUTLLETÍ NÚM. 107 22/2/2021\nHORARI I ATENCIÓ DURANT LES RESTRICCIONS DE LA PANDÈMIA\nATENCIÓ PRESENCIAL: dimarts, dimecres i dijous de 9 a 14h\nBARCELONA (Avd. Mistral 20 bis, ent. 2a, 08015 Barcelona) - tel. fix 932177799\nATENCIÓ TELEMÀTICA: dilluns i divendres de 9 a 14h\ncopec@pedagogs.cat - mòbil 609403879\ncopec.lleida@pedagogs.cat - copec.tarragona@pedagogs.cat - copec.girona@pedagogs.cat\nPresentació de la Recerca del GRAC: «Doble Excepcionalitat en l’Alta Capacitat» (1/03/2021).\nPedagogues i Psicopedagogues compromeses amb les Altes Capacitats i la Diversitat, han volgut saber més sobre el concepte de la “doble excepcionalitat”, i quan una persona té altes capacitats i al mateix temps alguna dificultat associada.\n(més informació ...)\nCALIDOSCOPI DE LES MIGRACIONS, UNA DIVERSITAT DE MIRADES\nCicle organitzat per la UdL i les delegacions de Lleida de COPEC-COPC-TSCAT-CEESC pel 4-10-17 i 24 de març de 18 a 20h. Us hi esperem per reflexionar conjuntament i compartir bones pràctiques al voltant de les migracions. Coorganitza i participa SILVIA VILASALÓ responsable de #CopecLleida.\nDONES PROFESSIONALS DAVANT LA PANDÈMIA. LLIÇONS I ACCIONS\nLa Comissió de Dones i Igualtat de la Intercol·legial en el DIA DE LA DONA posa en valor la tasca de la dona en l’àmbit de les professions col·legiades en temps de pandèmia. ALICIA LINARES vocal de Pedagogia i Empresa del COPEC, intervindrà amb 7 dones professionals per donar-ne testimoni pedagògic.\nAMBAIXADORS/RES DE LA PEDAGOGIA - ENTREVISTEM A ÀNGELS BALSELLS\nSegueix AMBAIXADORS/RES DE LA PEDAGOGIA per donar a conèixer a PEDAG@GS I PSICOPEDAG@GS que fan crèixer i enforteixen la PEDAGOGIA, donant veu a col·legues referents en el seu àmbit, avui Pilar Morral, vocal de Pedagogia Social, entrevista a ÀNGELS BALSELLS,\nI CONGRÉS INTERNACIONAL DE POLÍTICA EDUCATIVA\nEl 4 i 5/03/2021 es fa el Congrés en format telemàtic. Un punt de trobada de profesionals i acadèmics, en un marc d'anàlisi, diagnòstic i debat del sistema educatiu i les àrees socials i econòmiques que es veuen afectades per l'educació a curt, mitjà i llarg termini. El COPEC entitat coorganitzadora\nDIARI EDUCACIÓ - C.TORRES PRESIDENTA DEONTOLOGIA "LA PANDÈMIA A LA UNIVERSITAT"\n"Les universitats s’han reorganitzat compartint virtualitat i presencialitat, seguint un model híbrid de docència i deixant als equips directius i als docents el model pedagògic que millor s’adapti a la realitat dels alumnes, sempre prioritzant el moment sanitari i les seves indicacions."\nSOCIAL.CAT - M.MIRALLES, MEMBRE COPEC: "VALORAR MÉS LES CAPACITATS QUE LES DISCAPACITATS"\n"Soc invident, però no em destaco per aquesta característica, sinó per ser proactiva, empàtica, creativa i molt lluitadora, sabent-me adaptar a les diferents circumstàncies i limitacions que ens trobem les persones que volem que es valorin les nostres capacitats i no la nostra dis-capacitat."\nJAUME SARRAMONA: "L'EDUCACIO DINS I FORA DE L'ESCOLA"\nUna publicació amb reflexions sobre aspectes vinculats a l’educació, alguns d’ells ja comentats de manera més informal en altres indrets. En la primera part s’ha volgut posar l’èmfasi en l’educació escolar i familiar. En la segona, es plantegen temes més interns de l’activitat escolar.\nACTUALITZACIÓ MESURES COVID I GABINETS PEDAGÒGICS I PSICOPEDAGÒGICS\nPEDAGOGS/GUES i PSICOPEDAGOGS/GUES I VACUNACIÓ\nJornadas Europeas GROWING TOGETHER - FORMATO VIRTUAL\nMÀSTER: DIRECCIÓ DE CENTRES PER A LA INNOVACIÓ EDUCATIVA\nTècnic/a de prevenció de seguretat i higiene en l´àmbit universitari públic\nMonitor/a reforç educatiu\nTècnic/a gestió acadèmica\n[+] Grup de Recerca de Pedagogia i Salut - Reunió 19-10-021\n[+] Grup Recerca Altes Capacitats i Atenció Diversitat - Reunió: 20/10/2021\n[+] Junta de Govern - Reunió 23/10/2021


«L'únic éxit del Govern de Figueres és que el rellotge de la Rambla torni a funcionar» - Empordà\n«L'únic éxit del Govern de Figueres és que el rellotge de la Rambla torni a funcionar»\nL'exregidor popular Diego Borrego analitza els 100 primers dies de l'equip quatripartit\nDIEGO BORREGO TORRES 23.09.2019 | 20:02\nDiego Borrego, exregidor del PP de Figueres. EDUARD MARTÍ\nDiego Borrego, exregidor del PP de Figueres.\nHe esperat a escriure el meu primer article com regidor a la reserva activa –qui ha fet la mili ja sabrà què vol dir aquest terme–, sobre els 100 primers dies de l'actual govern municipal de Figueres. Abans que fos oficial el quadripartit, ja vaig pronosticar que en Jordi Masquef ho tenia malament per continuar com a alcalde de la ciutat. Segurament va confiar que en Xavier Amiel no s'ajuntaria amb aquells que són el contrari del que representa el seu passat polític convergent, però va oblidar que darrere del regidor Amiel hi ha una persona que té cert odi envers el regidor Jordi Masquef, fins i tot ha fet comentaris en la xarxa social de la vida personal d'ell.\nPer una altra part, tant Agnès Lladó com Pere Casellas van veure que van obtenir el seu sostre electoral. ERC, gràcies que per la seva esquerra el poti-poti de Guanyem Figueres va ser un desastre, i va passar de 4 a 1 regidor, i els socialistes, tot i una bona campanya, només van obtenir 4 regidors, faltava el regidor de Guanyem, però qui diu no a un sou i un assessor? És a dir, o ara, o tardarien molts d'anys a tenir aquesta oportunitat.\nSense cap mena de vergonya, fan una pujada de sous, i un augment de càrrecs de confiança, sort que és un govern d'esquerres i progressista..., i, a més, treuen els diners del concurs de l'enllumenat públic, amb la falta que ens fa una il·luminació com cal als nostres carrers, perquè això també dona més seguretat.\nDavant de les queixes per l'alarmant augment d'inseguretat, fins i tot tenim tiroteig amb subfusells, ens diuen que hi haurà un cos de vigilants municipals, quan la Llei 16/1991 en el seu article 1.2 diu que només els municipis que no disposin de policia local es poden dotar de vigilants.\nAmb el problema de la neteja que afecta tota la ciutat anuncien un pla de xoc, com si la solució no fos una campanya de sancions contra els incívics. Una bona mesura és la reobertura del carrer Sant Pau, qüestió demanada pel grup municipal del PP durant molt de temps, i que a part de denegar-la, provocava que algun regidor de la CUP «es posés les mans al cap», i ara calla com tots els membres de Guanyem Figueres.\nUna qüestió que considero una burla a tota la ciutat és l'anunci que s'ha descartat la ubicació de la nova escola Carme Guasch i Darné a l'antiga presó del carrer Sant Pau per la «complexitat d'adequar un antic centre penitenciari a una escola»? ara se n'adonen? I a què es deu el canvi d'opinió de l'AMPA?\nQuan es parlava de fer l'escola en un altre lloc, des de la comunitat educativa deien que no volien que la mainada continuessin travessant l'avinguda Salvador Dalí, doncs ara hauran de fer-ho.\nA més es torna a començar de zero, és a dir, adjudica terrenys, projecte, permisos, i el més important, pressupost, i tal com està el Govern de la Generalitat, malament ho tenim, i recordin que no és l'única escola a tot Catalunya en barracons, ara passarem a la cua i això vol dir que per la campanya del 2023 tornarem a parlar d'aquest tema.\nPer cert, ara la Generalitat podrà donar llum verda a l'obertura de l'aparcament dels funcionaris, que tant ha sigut reclamat per l'associació de veïns i que des del PP vam demanar la seva gratuïtat.\nSegurament l'únic èxit de l'equip de govern és que el rellotge de la Rambla ja torna a funcionar, però «el temps és un jutge inexorable per a tots»... i el futur?\nDoncs sentir parlar de comprar blocs de pisos, fer expropiacions i que hem d'anar tots amb bicicleta em fa pensar que «ja cal que ens calcem!».


🤝Ximo Puig advoca per reforçar els «lideratges mediterranis» per a avançar en la mirada perifèrica d’Espanya\nEl president de la Generalitat i secretari general del PSPV-PSOE defensa en el 14 Congrés del PSIB-PSOE les aliances mediterrànies com “la manera de fer política que necessita Espanya”\nAssenyala com un repte central el nou model de finançament i apunta que “ha de partir d'una premissa: preservar la singularitat dels territoris i garantir la igualtat entre els i les ciutadanes”\nUna Espanya construïda des d’una mirada perifèrica, descentralitzada, amb especial pes dels “lideratges mediterranis”. És el model que ha defensat el president de la Generalitat i secretari general del PSPV-PSOE, Ximo Puig, en el col·loqui “Eix Mediterrani: treballam pel que ens uneix” del 14 Congrés del PSIB-PSOE. En este fòrum, en el qual ha participat també el primer secretari del PSC, Salvador Illa, Ximo Puig ha defensat que “l’essència d’Espanya està en la seua perifèria”: “sense ella, som un país que només mira al seu centre i que deixa fora a la majoria dels seus ciutadans i ciutadanes”.\n“Enfront de l’Espanya unilateral, macroencefàlica i injusta, l’Espanya de demà ha de ser diversa i polifònica, ser superadora d’estructures radials i estar compromesa amb la cogovernança”, ha considerat el president, que s’ha preguntat “per què tot ha d’estar a Madrid”. En este sentit, ha recordat que “el centralisme s’ha demostrat ineficient”, i ha apostat per “unir i teixir el país ateses les diferents mirades que té Espanya”\nCom a mostres pràctiques d’eixa mirada perifèrica, s’ha referit a una infraestructura, el Corredor Mediterrani, i a una reivindicació, la d’un nou sistema de finançament autonòmic. Quant al Corredor, ha afirmat que “no és tan sols una via de tren, sinó que es tracta d’una exigència que afecta el desenvolupament tant de l’arc mediterrani com d’Espanya i de tota Europa. En esta línia, ha fet referència a la “urgent necessitat de reformular el sistema de finançament autonòmic”, cosa que ha considerat “inajornable i que ha de partir de la premissa de preservar la singularitat dels territoris, i garantir la igualtat entre els i les ciutadanes”. Un model, a més, que ha defensat que s’ha d’articular “des de les aliances i des del diàleg”.\nEste esperit de cerca d’acords i de consensos és el que ha traslladat també el cap del Consell en la seua visita a Catalunya, on s’ha reunit amb el president de la Generalitat catalana, Pere Aragonès. Durant la trobada, Aragonès i Ximo Puig han tractat assumptes com la gestió dels fons europeus Next Generation o el desenvolupament de les obres del Corredor Mediterrani. Així mateix, s’ha abordat com està gestionant cada territori la crisi sanitària per la pandèmia.\nEl president ha aprofitat la visita per a instar el Govern de Aragonès a sumar-se als debats multilaterals, des de l’impuls del corredor del mediterrani fins al debat sobre el model de finançament. “Catalunya ha d’estar en el debat del finançament autonòmic. Si el 20% del PIB no participa no anem bé», ha conclòs.